stanford-oval/wikipedia huggingface dataset:
הנרי פיין
גילדת סנט לו

באמברלי המשיך פיין לייצר עבודות בפרסקו וזכוכית צבעונית, ובשנת 1912 הקים את גילדת סנט לו, שתוכננה בתחילה במסורת האמנות והאומנות של גילדת ברומסגרוב, אם כי בסופו של דבר הייתה מיועדת ליצירותיו שלו.
חיים אישיים

בשנת 1909 עברו פיין ומשפחתו לאמברלי בגלוסטרשייר, אחד מכמה דמויות אמנות ומלאכה משמעותיות שעברו להתגורר בקוטסוולדס.
הערות שוליים

↑  Payne, Henry Arthur, Sometimes Albert, Benezit Dictionary of Artists (באנגלית)
↑  Madresfield Court | The Elmley Foundation (באנגלית)
↑  Henry Payne Stained Glass Work At Birmingham School Of Art
↑  Henry A. Payne (1868 - 1940), www.modjourn.org
| --- | --- |
בקרת זהויות :  GND: 1110188854  RKD: 62218  ULAN: 500014334  VIAF: 95768848   WorldCat (עם VIAF): 95768848 
הנרי פיין, בחירת הודרדים הלבנים והאדומים, ויטראז'
הייבי בוזו

| --- | --- |

 לידה:  סוריה
 מדינה:  ארצות הברית
 תקופת הפעילות:  מ-2006 
 https://www.hayvibouzo.com/
 
הייבי בּוּזוֹ (בערבית: هيفي بوظو; באנגלית: Hayvi Bouzo) היא אשת תקשורת, אמריקאית, נולדה בסוריה והיא ממוצא כורדי והיא פרו-ישראלית.
כתבות ופרשנויות שלה מתפרסמות בעיתונים ובמגזינים, ובכלל זה גם בג'רוזלם פוסט, ובחליג' טיימס (Khaleej Times).
הקריירה המקצועית שלה

הייבי החלה את הקריירה בתחום התקשורת ב-2006, עם תוכנית הרדיו הראשונה בשפה האנגלית בסוריה, שנקראה "נסיעה אחר הצהריים" (Afternoon Drive). בין השנים 2008-2007 היא עבדה בערוץ "שָאם טי.וי." (Sham TV) ולאחר מכן עברה להגיש תוכניות בידור בערוץ אוריינט ניוז (אנ'). היא הגישה שתי תוכניות טלוויזיה שזכו להצלחה רבה: "פנימה והחוצה" (In and Out" ו"דְרָמָהטֶק" (Dramatech). בשנת 2010, "דרמהטק" הייתה אחת מתוכניות הטלוויזיה, הנצפות ביותר במזרח התיכון ובאזור צפון אפריקה.
בשנת 2013 הייבי הקימה את סניף ה"אוריינט ניוז" הסורית בוושינגטון, ארצות הברית ועמדה בראשה. בין היתר היא, היא הגישה תוכנית חדשות ואקטואליה פוליטית, מתוך רצון לגשר על הפער בין ארצות הברית לאזור המזרח התיכון וצפון אפריקה, תוך התמקדות ביחסי ארצות הברית - סוריה.
במסגרת תפקידה בנתה הייבי רשת קשרים ענפה וראיינה פקידים בכירים בארצות הברית, כמו: מזכיר המדינה לשעבר ג'ון קרי, הסנאטור ג'ון מקיין, הסנאטור ג'וזף ליברמן, חברי קונגרס ואנשי צבא בכירים.
במרץ 2018 ראיין הייבי את השגריר דני דנון, שגריר ישראל באו"ם וזה היה הראיון הראשון של עיתונאי ממוצא סורי לראיין ולהציג את נקודת המבט של בכיר בממשלת ישראל.
במהלך כהונתו של הנשיא טראמפ הייבי קיימה עמו מספר ראיינות טלוויזיוניים בהן דנו במלחמת האזרחים בסוריה, במדיניות ארצות הברית במזרח התיכון ובנושאים שונים שהיו על סדר היום.
"יאללה הפקות"

אחרי חתימת הסכמי אברהם בין ישראל למדינות המפרץ הייבי הקימה את "יאללה הפקות" (YALA), בשותפות עם לן חודרוקובסקי (Len Khodorkovsky), איש תקשורת אמריקאי, שעבד בעבר במחלקת המדינה כסגן עוזר מזכיר המדינה לאסטרטגיה דיגיטלית, יועץ בכיר לשליח ארצות הברית לאיראן, ומנהל שיווק ראשי לדיפלומטיה כלכלית של ארצות הברית. הייבי עורכת ומגישה, בין היתר את התוכנית "יאללה" ובה ראיונות אישיים עם אנשים ואישים מהמזרח התיכון. בראיון עמה אמרה:”המטרה שלנו לדבר על שלום ולהביא דמויות מרכזיות לתוכנית שהם השראה לאחרים בנושא השלום מהמזרח התיכון כולו. אני דואגת לארח מרואיינים מכל המדינות יהודים, ערבים, סונים, שיעים, דרוזים... מבחינתי פסיפס חברתי שמכיל כל האוכלוסיות יוצר את השלם. הרעיון לתוכנית הזאת הגיע מהאמונה מוחלטת בשלום כדרך להידברות... המטרה שלנו היא לקרב את הדעות והאנשים אחד מהשני, ולהביא את שיח השלום לתוך המזרח התיכון.” כ-90% מהקהל של התוכניות הם מרחבי העולם הערבי ובכלל זה: לבנון, אלג'יריה, כווית ועיראק.
בישראל

בדצמבר 2021 ביקרה הייבי בישראל. היא מתראיינת בקביעות לכלי תקשורת ישראלים ובלל זה בג'רוזלם פוסט.
בתקשורת

הייבי מכנה את עצמה ופועלת כ"שגרירה של שלום". ברשתות החברתיות יש לה מאות אלפי עוקבים.
פרטים אישיים

הייבי ילידת דמשק ומשפחתה גרה שם. אביה נולד בדמשק למשפחה ממוצא כורדי - טורקי ואמה ילידת חלב. היא נשואה ומתגוררת עם משפחתה בוושינגטון.
ראו גם

ראיון שקיימה הייבי בוזו עם שגריר ישראל באו"ם - דני דנון
הערות שוליים

↑  VOA Interview with Hayvi Bouzo of Orient TV (אורכב 17.06.2019 בארכיון Wayback Machine)
↑  VOA interviews Hayvi Bouzo of Orient TV (אורכב 11.05.2020 בארכיון Wayback Machine)
↑  هيفي بوظو .. شخصيات تركت أثرًا في مسيرة قناة أورينت (אורכב 17.06.2019 בארכיון Wayback Machine)
↑  U.S. Secretary of State John Kerry sits with Orient TV Correspondent Hayvi Bouzo on February 12, 2016, at The Charles Hotel in Munich, Germany, before an interview focused on Syria's future on the sidelines of the Munich Security Conference. (אורכב 01.09.2019 בארכיון Wayback Machine)
↑  , «أورينت» تنتشي بضيفها الإسرائيلي, al-akhbar, 30 מרץ 2018
↑  مظفر مندوب, التخطيط التلفزيوني وسبل التعامل مع التطورات الفضائية, ALBAHITH ALALAMI 1, 2005-03-01, עמ' 23–43
↑  هيفي بوظو إعلامية سورية تحمل قابلت العديد من صنّاع القرار, web.archive.org, ‏2023-03-20
↑  Dion Nissenbaum, From Anguished Appeal to Presidential Tweet: The Doctor Who Changed U.S. Policy, wsj, 18 אוקטובר 2018
1 2  About | The Yalla Show, Yalla TV Show (באנגלית)
↑  Len Khodorkovsky, United States Department of State (באנגלית אמריקאית)
1 2 3 4  העיתונאית הסורית הייבי בוזו בביקור בישראל: אם הייתי נשארת בדמשק, אז מזמן לא הייתי בחיים, באתר און לייף, ‏2021-12-22
1 2  What would happen to pro-Palestinian western youth under Hamas? - Syrian American journalist asks, The Jerusalem Post | JPost.com, ‏2024-03-25 (באנגלית)
↑  ‘Yalla’ show founders to highlight positive stories from Middle East, Arab News (באנגלית)
↑  John Smith (2024-06-16), הייבי בוזו: אני מציגה מה קרה בטבח גם לערבים וגם בעולם. תמונות ואירועים שהם לא נחשפו אליהם!!, נבדק ב-2024-06-28
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הייבי בוזו".
הספראורניס

| הספראורניס |
| --- | --- |

תקופה
קרטיקון עליון, 83.5–78 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: הספראורניסאים
תת־סדרה:: תרופודה
משפחה:: Hesperornithidae
סוג:: הספראורניס
מינים
 Hesperornis regalis  Hesperornis crassipes  Hesperornis gracilis  Hesperornis altus  Hesperornis montana  Hesperornis rossicus  Hesperornis bairdi  Hesperornis chowi  Hesperornis macdonaldi  Hesperornis mengeli  Hesperornis lumgairi
שם מדעי
 Hesperornis ‏מארש, 1872

הספראורניס (שם מדעי: Hesperornis; מילולית: "עוף מערבי") הוא סוג עוף השייך לסדרת ההספראורניסאים ולקבוצה הלא-טקסונומית עופות בעלי שיניים הנכחדת.
מאפיינים

ההספראורניס היה עוף ימי בעל שיניים וכנפיים מנוונות שהתקיים בתקופת הקרטיקון לפני 83.5 עד 73 מיליון שנה. את שמו הוא קיבל מהחוקר הידוע עותניאל צ'ארלס מארש בשנת 1872 ופירושו: "עוף מערבי". מאובניו התגלו ברחבי אמריקה הצפונית מקנזס ועד קנדה, בעיקר במשך מלחמת העצמות שניהלו החוקרים מארש ואדוארד קופ. בסוג זה נכללו מינים רבים.
ההספראורניס הגיע לאורך של 1.8 מטרים, ובניגוד לעופות המודרניים, היה בעל שיניים במקור צר וללא כל כנפיים. ייתכן שחי במושבות גדולות, בדומה לפינגוויניים או אלבטרוסיים מודרניים. ככל הנראה היה ההספראורניס משיג את מזונו בדומה לצוללן מודרני, באמצעות מרדף תת-מימי אחר דגים ודיונונים.
הוא עצמו נטרף בידי זוחלים ימיים גדולים וכרישים. מאובן של טילוזאורוס נמצא כאשר בבטנו עצמות שהשתייכו להספיאורניס.
בתרבות

קבוצה של עופות אלו מופיעה בסדרה מפלצות ים של נייג'ל מארוון שם כמה פרטים נטרפים על ידי דגי קסיפקטינוס וסקואליקורקס.
בנוסף הוא מופיע בסרט מפלצות ים.
הנרי גרני

| --- | --- |

 לידה:  27 ביוני 1898 פוגהיל, הממלכה המאוחדת 
 פטירה:  6 באוקטובר 1951 (בגיל 53) פרייזר'ס היל, מלזיה 
 מדינה:  הממלכה המאוחדת 
 השכלה:  וינצ'סטר קולג'  יוניברסיטי קולג' 
 פרסים והוקרה
 אביר מפקד במסדר מיכאל הקדוש וג'ורג' הקדוש 
 
הנרי לוול גולדסוורת'י גרני (באנגלית: Henry Lovell Goldsworthy Gurney;‏ 27 ביוני 1898 – 6 באוקטובר 1951), היה המזכיר הראשי האחרון של ממשלת המנדט הבריטי בארץ ישראל. לאחר מכן שימש כנציב העליון הבריטי במלאיה. בתפקידו זה נהרג בעת שנורה ממארב של לוחמי גרילה קומוניסטים.
ביוגרפיה > שנותיו המוקדמות

גרני, יליד פוגהיל (Poughill), קורנוול, למד בקולג' וינצ'סטר (Winchester) ואחר כך באוקספורד, בה צוין כשחקן גולף ברמה לאומית. גם בהמשך חייו היה חובב ספורט נלהב ששיחק טניס וגולף, ולימים, בארץ ישראל, הוא הקפיד על השתתפות יומית במשחק גולף. ב-1924 נישא ונולדו לו בהמשך שני בנים. בין השנים 1920-1917 גרני שירת בצבא הבריטי ובשנת 1921 הוא הצטרף לשירות הקולוניאלי. הצבתו הראשונה מעבר לים הייתה בקניה. ב-1935 מונה לעוזר המזכיר הראשי בג'מייקה, תפקיד בו היה השני במדרג הקולוניאלי לאחר המושל. בין השנים 1938 ו-1944 היה גרני מזכיר ראשי במזרח אפריקה. בשנים 1944 עד 1946 היה גרני מזכיר קולוניאלי בחוף הזהב (כיום גאנה).
ביוגרפיה > מזכיר ראשי בארץ ישראל

בספטמבר 1946 נתמנה גרני לתפקיד המזכיר הראשי של ממשלת המנדט בארץ ישראל, השני במעלה בהירארכיה המנדטורית לאחר הנציב העליון, בהחליפו בתפקיד את סר ג'ון שו. הוא הגיע לארץ ישראל בתחילת אוקטובר 1946 ושימש בתפקיד המזכיר עד הפינוי הבריטי, וכך היה המזכיר הראשי האחרון של ממשלת המנדט. בתפקידו זה היה ידוע ביעילותו ובקור רוחו, וכיוון שכך, נהנה מאמון מלא של הנציב העליון, והיה עמוד התווך של המנהל הבריטי בארץ. הוא היה אחראי, בין היתר, לפירוק ולחיסול משטר המנדט בארץ, והכין את טיוטת תוכנית הנסיגה. אופייה של מטלה זו היה, על פי תיאורו הציורי: "הוטל עלינו לנסר את הענף שישבנו עליו". למעשה, הוא המריץ את משרדי הממשלה השונים להתחיל בהכנות לפינוי עוד לפני החלטת החלוקה, בהעריכו נכונה את כיוונן של ההתפתחויות הבינלאומיות. ואכן, על פי פרמטרים של כמות הציוד שהוצאה מול לוחות הזמנים המתוכננים, הפינוי התנהל בהצלחה, ואף מהר מן האומדנים הראשוניים. אל התנועה הציונית רחש איבה, אם כי יחסו אליה היה קורקטי. ובמידה מה, רגש זה היה הדדי. אחדים ממנהיגי היישוב סברו כי השפעתו בשנה האחרונה לשלטון המנדט עולה על זו של הנציב העליון, וראו את השפעתו כבעלת אופי מסוכן. דב יוסף אמר עליו: "פקיד ערמומי וזהיר, ראקציונר עד תוך תוכו, מעריץ את כח הזרוע העריצה, שאליה הצטרפו רגשות אנטישמיים" וזאב שרף הוסיף: "לא היו בו לא היושר ולא התמימות שבהם הצטיין הנציב העליון" עם זאת, תמך גרני בתוכנית החלוקה, ואף המליץ להקים במהרה מדינה יהודית. גרני היה אחד מאחרוני העוזבים ב-14 במאי 1948.
עם סיום שלטון המנדט, טס גרני מירושלים בלוקחו איתו את הדגל שהורד ממלון המלך דוד, בעוד הנציב העליון הפליג מחיפה..
ביוגרפיה > נציב עליון במלאיה

ב-1 באוקטובר באותה שנה גרני התמנה לנציב עליון במלאיה, בה הוכרז מצב חירום, עקב פעולות גרילה וטרור של הקומוניסטים כנגד השלטון הבריטי, בעלי מטעים ויריבים פנימיים. ב-6 באוקטובר 1951, במארב של לוחמי גרילה קומוניסטים, נורה גרני בפרייזר'ס היל (Fraser's Hill) בעת שנהג הסיע אותו עם אשתו במכונית, ונהרג. על פי עדות אחד ממנהיגי כוחות הגרילה, נראה שמארב זה לא נועד להתנקשות בנציב העליון, ותוצאה זו הייתה מקרית.
לקריאה נוספת

מוטי גולני, ימים אחרונים: הממשל המנדטורי - פינוי ומלחמה, הוצאת מרכז זלמן שזר לתולדות ישראל, 2009. הספר מביא את יומנו של גרני שנכתב בירושלים בימים האחרונים של שלטון המנדט.
דב יוסף, קריה נאמנה, ירושלים ותל אביב : הוצאת שוקן, תש"ך.
תום שגב, ימי הכלניות, הוצאת כתר, 1999.
הערות שוליים

↑  Noël Barber, The war of the running dogs, Collins, 1971, page 61
↑  James R. Arnold, Jungle of Snakes, Bloomsbury Publishing USA, 2010, page 145
1 2  נתמנה מזכיר חדש לממשלת ארץ ישראל, הצופה, 5 בספטמבר 1946
↑  הגיע המזכיר החדש, הצופה, 2 באוקטובר 1946
1 2 3  רוג'ר לואיס, סר אלן קנינגהם וקץ השלטון הבריטי בארץ-ישראל. בתוך: המאבק להקמת המדינה. מוסד ביאליק, ירושלים, 1992, עמ' 131 - 164.
↑  תום שגב, ימי הכלניות, הוצאת כתר, 1999, עמ' 396.
↑  תום שגב, ימי הכלניות, הוצאת כתר, 1999, מקומות שונים,
↑  ספר תולדות ההגנה, כרך ג', עמ' 1194
↑  הנציב הפליג גרני בלונדון, דבר, 16 במאי 1948
↑  גירני נתמנה נציב עליון במאלאיה, מעריב, 31 באוגוסט 1948
| --- | --- |
בקרת זהויות :  NLI: 987007300792505171  BnF: cb161585653 (data)  GND: 139282130  ISNI: 0000 0000 8398 5933  LCCN: n2009019670  NKC: jx20100603008  NTA: 321669088  SNAC: w6jc1dbd  SUDOC: 139468269  VIAF: 86231360   WorldCat (עם VIAF): 86231360 
קברו של גרני בקואלה לומפור
הספרה 5 בזהב

| --- | --- |

 מידע כללי
 צייר:  צ'ארלס דמוט
 תאריך יצירה:  1928
 טכניקה וחומרים:  שמן על קרטון
 ממדים בס"מ
 רוחב:  76.2 ס״מ 
 גובה:  90.2 ס״מ 
 נתונים על היצירה
 זרם אמנותי:  פרסיסיוניזם 
 מספר יצירה:  49.59.1 (מוזיאון המטרופוליטן לאמנות) 
 מיקום:  מוזיאון המטרופוליטן לאמנות, ניו יורק
 
"הספרה 5 בזהב" (באנגלית: The Figure 5 in Gold), הוא שמו של ציור שמן על קרטון מאת הצייר האמריקאי צ'ארלס דמוט (Charles Demuth).
הציור, המתאר את ידידו של דמוט ביל צ'ארלס, הוא חלק מסדרה של שמונה ציורי דיוקנאות של ידידיו של דמוט. שמו של צ'ארלס אף מופיע בציור. הציור בעל הסגנון המופשט והקוביסטי, שואב את השראתו משירו של המשורר האמריקאי ויליאם קרלוס ויליאמס, המתאר חוויה של צפייה בקטר רכבת המתקרב.
בעזרת השפה הקוביסטית מתאר דמוט את תנועת הקטר כתנועה מורכבת, הנקלטת בעיני הצופה באופן מקוטע וסימולטני (באופן המאזכר תפיסה פנומנולוגית). תנועה זו באה לביטוי גם בחזרה על הספרה 5, אשר מופיעה ביצירה שלוש פעמים בשינויי גודל וגוון. חזרה זו יוצרת תחושה של התקרבות שלא על ידי פרספקטיבה אשלייתית. גם הפנס של קטר הרכבת מופיע מספר פעמים.
שימוש בציור

הציור "הספרה 5 בזהב" מופיע על עטיפת המהדורה החמישית של הספר Compensation Management: Rewarding Performance מאת ריצ'רד הנדרסון, לציון העובדה שזו מהדורה חמישית של הספר.
הערות שוליים

↑  Compensation Management: Rewarding Performance 5th Edition, באתר אמזון
המצודה (סרט, 2017)

| --- | --- |

כרזת הסרט
 מבוסס על:  ספרו של ולדימיר רוטקובסקי
 בימוי:  יורי קובאליוב
 הופק בידי:  יגור אולסוב  יורי פריליפקו
 תסריט:  סשקו דרמנסקי ירוסלב ווייצשק
 שחקנים ראשיים:  דנייל קאמנסקי יבה קושבאיה רומן לוצקי אולג וולושצ'נקו גאורגי דרביאנסקי אולכסנדר קומארוב סטניסלבה קראסובסקאיה נטליה סומסקאיה
 מוזיקה:  סרגיי סידורוב ולאדלן פופקוב
 צילום:  יורי קורול
 מדינה:  אוקראינה אוקראינה
 חברת הפקה:  Film.UA Kinorob דרז'קינו
 חברה מפיצה:  Ukrainian Film Distribution
 הקרנת בכורה:  17 באוקטובר 2017
 שפת הסרט:  אוקראינית
 סוגה:  פנטזיה
 תקציב:  40 מיליון הריבניה (2 מיליון דולרים)
 הכנסות:  19 מיליון הריבניה (22.01.2018)
 storojovazastava.com
 דף הסרט ב־IMDb
המְצוּדָה (באוקראינית: Сторожова́ заста́ва) הוא סרט קולנוע אוקראיני מסוגת הפנטזיה בבימויו של יורי קובאליוב, שעבורו זהו הסרט הראשון באורך מלא שהוא מביים. מבוסס על ספר באותו שם מאת סופר הילדים האוקראיני ולדימיר רוטקובסקי. הסרט הופק בשיתוף פעולה עם הסוכנות הממלכתית האוקראינית לקולנוע.
במרכז העלילה, בשנת 2017 ילד בשם ויקטור מוצא עצמו נזרק 1,000 שנה אחורה, לשנת 1017 ויוצא למסע למצוא את דרכו חזרה להווה.
תקציר עלילת הסרט

שנת 2017. שקיעת השמש גורמת להפעלתו של שער זמן קסום. תלמיד בית הספר, ויקטור, עובר במקרה בשער הזה ומוצא את עצמו נזרק אחורה בזמן, לשנת 1017.
הוא מוצא את עצמו במסע מסוכן מלא חוויות, בעולם מכושף שבו הוא פוגש חברים חדשים כמו שלושת הבוגאטירים איליה מורומץ, דובריניה ניקיטיץ' ואליושה פופוביץ', אך הוא גם רוכש לעצמו אויבים רבי עוצמה.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| דנייל קאמנסקי | ויקטור | תלמיד בית ספר, הגיבור הראשי |
| יבה קושבאיה | אליונקה |  |
| רומן לוצקי | אליושה פופוביץ' | אחד הבוגאטירים |
| אולג וולושצ'נקו | איליה מורומץ | אחד הבוגאטירים |
| אולכסנדר קומארוב | דובריניה ניקיטיץ' | אחד הבוגאטירים |
| נטליה סומסקאיה | מלאנקה | אחותו של איליה מורומץ |
| סטניסלבה קראסובסקאיה | רוסאנקה |  |
| גאורגי דרביאנסקי | הסבא יבסיי |  |
| איוואן דניסנקו | טוגארין |  |
| ירבולאט טוגוזאקוב | שמאן |  |
| ירז'אן נורימבט | אנדק |  |
| אולג מיכאיליוטה | רימוב | שומר העיר |
הפקה > צילומים

צילומי הסרט החלו בנובמבר 2015 כשצילומי החוץ נערכו בהרי הקרפטים ובכפר הטטרי בוצ'ה וצילומי הפנים נערכו באולפני תאגיד Film.ua. באביב 2016 נערכו גם צילומי השלמה נוספים.
הסרט היה לסרט הקולנוע הראשון של השחקנים דנייל קאמנסקי וייבה קושבאיה
את שיר הנושא לסרט ביצע אולג מיכאיליוטה, שגם גילם את דמות שומר העיר בסרט.
הפקה > פוסט פרודקשן ואפקטים וויזואליים

העבודה על שלבי הפוסט פרודקשן, האפקטים הממוחשבים ועבודת СGI ו-VFX בוצעו על ידי Postmodern Postproduction.
שחרור

בפברואר 2015 ביריד הקולנוע האירופי שנערך במסגרת פסטיבל הסרטים הבינלאומי של ברלין נמכרו זכויות הפצת הסרט לחברות מצרפתי, ישראל ודרום קוריאה. במרץ 2016, במסגרת יריד קולנוע בהונג קונג הסרט נמכר להפצה גם לווייטנאם, הודו ומלזיה.
ב-29 במרץ 2016 נערך אירוע תצוגה של הסרט באולפני Film.ua, שבמסגרתו הוקרן הטיזר הרשמי.
שחרור > בכורה

מסע השיווק של הסרט היה מסיבי מאוד וכלל תליית שלטי פרסום בתחבורה הציבורית ופרסומות רבות בערוצי הטלוויזיה ובאתרי אינטרנט ואף הדפסת בולי דואר מיוחדים מטעם דואר אוקראינה, שהייתה אחת החברות שמימנו את הסרט. שחקני הסרט אף נטלו חלק באירוע פלאשמוב באחת מתחנות הרכבת ובמסגרתו הם רקדו לצלילי פסקול הסרט.
שחרור > גרסת הבמאי

גרסה מורחבת יותר של הסרט מיועדת לצאת בערוץ הטלוויזיה "הערוץ החדש" כמיני סדרת טלוויזיה בת ארבעה פרקים.
הערות שוליים

↑  נתונים באתר Kino-teatr.ua
↑  В Запорожье Наталья Сумская поделилась секретами красоты и семейного счастья
↑  «Сторожова Застава» б'є рекорди відвідуваності і касових зборів. Рецензия
↑  Переместиться на 1000 лет назад: как снимают первое украинское фэнтези «Сторожевая Застава» (Фото)
↑  ЧереЩур // Данило Каменський та Єва Кошова
↑  Сторожова Застава // Фагот // Офіційний саундтрек «МАНТРА» // UA
↑  Продолжаются съемки фильма о первых украинских супер героев
↑  Film.ua на «Берлинале» заключил сделки с Израилем, Францией и Южной Кореей
↑  Украинське фэнтези «Сторожевая Застава» увидят в Индии, Вьетнаме и Малайзии
↑  На презентации Сторожевой Заставы произошла драка
↑  Укрпошта презентувала марку до прем’єри українського фентезі «Сторожова застава»
↑  Герої фільму «Сторожова Застава» влаштували флешмоб у столичному метро (ФОТО, ВІДЕО)
↑  Перше українське фентезі за 40 млн грн — Сторожова застава виходить у прокат
שלטי פרסום של הסרט בקייב.
הטלת שתן לילית

| --- | --- |
 תחום:  אנדוקרינולוגיה 
 גורם:  תפלת השתן, תפלת שתן כלייתית, תפלת שתן מרכזית 
 תסמינים:  diuresis 
 טיפול:  desmopressin 
 קישורים ומאגרי מידע
 MeSH:  D053158
 סיווגים
 ICD-10:  R35 
 ICD-11:  MF50.0 
 
שתן
הטלת שתן לילית (Nocturia), הוא תסמין נפוץ של דרכי השתן. הוא מוגדר על ידי ארגון International Continence Society-ICS כצורך של הפרט להתעורר פעם אחת או יותר במהלך הלילה על מנת להטיל שתן.
התסמין עלול להשפיע על איכות חייהם של אנשים מתבגרים. תסמין זה קשור לתחלואה נלווית, הנוגעת למחלות נוספות ולא רק לדרכי השתן, במיוחד אצל קשישים.
הפתופיזיולוגיה של הטלת שתן לילית היא רבת פנים ומורכבת. לכן, ייתכן שהגורם שלה לא יהיה ברור במספר משמעותי של חולים.
אפשר לטפל ולהקל על התופעה כשמקפידים לבצע בירור והערכה. כאשר מטפלים בתסמין, חשוב להבין את משמעותו, את הסיבות שגורמות לו ואת דרכי הטיפול.
בנוסף לכך חשוב להבחין בין השתנת לילה להפרעות הערמונית, שמאפיינות גברים מבוגרים בלבד.
אפידמיולוגיה

שכיחות התופעה עולה עם הגיל. מעל 50% מהגברים והנשים מעל גיל 60 סובלים מהתופעה. השיעור עולה עם הגיל, ובגיל 80 מרבית האוכלוסייה תקום פעם אחת בלילה להטיל שתן.
בטבלה הזו מתוארים שיעורי האנשים הסובלים מהשתנה לילית לפי הגיל.
| הגיל (בשנים) | אחוז הסובלים מהשתנה לילית |
| --- | --- |
20-50: 5%-15%
50-70: 20%-30%
+70: 50%-90%
סיבות וגורמים

סיבות רפואיות:
סיבות רפואיות כלליות - שינויים במערכת העצבים המרכזית, מחלות המשפיעות על מערכת הלב כמו יתר לחץ דם ואי ספיקת לב, מערכת הנשימה כמו דום נשימה בשינה.
סיבות אורולוגיות הקשורות לתפקוד שלפוחית השתן.
סיבות סביבתיות: רעש, אור, חלומות, כאבים, חרדות, אך גם גירוי עקב שלפוחית מלאה.
אבחנה

הטלת שתן לילית נובעת מגורמים שונים המאותרים על ידי בירור פשוט יחסית. אנמנזה רפואית מפורטת תקבע מה תקני עבור המטופל ובמקרים רבים תרמוז על מקור התופעה.
כשלב ראשון, צריך לברר את הרגלי היום-יום, במיוחד שתייה ואכילה ומועדן. לדוגמה, ניתן למצוא אנשים שנוהגים לשתות הרבה סמוך לשינה, עם נטילת התרופות הקבועות. כמו כן, חשוב לסקור את התרופות שהמטופל נוטל, במיוחד אלו המשפיעות על תפוקת השתן. רישום מדויק של סוגי התרופות הניטלות ומועדן חשוב.
בדיקה גופנית ממוקדת בלחץ דם, קוצר נשימה, השמנה, מישוש שלפוחית מלאה או גושים באגן, בדיקה נרתיקית לסימני דלדול או צניחת אברי האגן, בדיקת החלחולת למתח הסוגר, תוכן צואתי, מרקם וגודל הערמונית, בצקות בגפיים תחתונות, בדיקה עצבית ממוקדת לדרמטומים (Dermatomes) המותניים והעציים (Sacral).
אבחנה > בדיקות מעבדה

הבדיקה המשמעותית ביותר היא בדיקת השתן הכללית. המטרה של בדיקה זו היא שלילת תהליך זיהומי, אשר עלול לגרום לתלונות של תכיפות בהטלת השתן, בעוד התכונות הפיזיקליות של השתן הן בעלות משמעות גדולה:
המשקל הסגולי של השתן הוא בעל חשיבות רבה. נוכחות סוכר בשתן מעידה על סוכרת לא מאוזנת. מדידת אוסמולריות של השתן (Urine osmolality) מספקת מידע רב במקרים של היעדר יכולת לרכז את השתן במחלות כגון תפלת השתן (Diabetes insipidus) ואי ספיקה של יותרת הכליה.
בדיקות הדם קשורות במקרים של תפוקת שתן מוגזמת בכל היממה.
אבחנה > יומן תכיפות ונפחי הטלת השתן

למרות שברוב המקרים האנמנזה משקפת את הרגלי המטופל, כלי האבחנה העיקרי לאבחון הוא יומן תכיפות ונפחי הטלת השתן במשך שלוש יממות רצופות לפחות.
ביום זה המטופל מתבקש לרשום, תוך רישום מדויק, את השעה שבה הטיל שתן, וציין בעזרת כלי מדידה את נפח ההשתנה ולשפוך את השתן.
כלי אבחון פשוט זה מאפשר לקבל מידע מדויק על הרגלי השתייה והאכילה לפי תפוקת השתן במשך 24 שעות, מספר הטלות השתן במשך יממה, מספר היקיצות במשך שעות השינה להטלת שתן, תפוקת שתן כוללת ביממה ובשעות הלילה (מחושב לפי נפחי ההשתנה מתוך שינה נוסף על נפח הטלת השתן הראשונה בבוקר). כמו כן, ניתן ללמוד על נפחי ההשתנה במשך היום והנפחים בלילה.
אבחנה והטיפול נגזרים מתרשים זרימה פשוט, שעיקרו מבוסס על ניהול יומן לרישום תכיפות ונפח הטלת השתן.
לפי יומן הרגלי תכיפות ונפחי הטלת שתן ניתן לאבחן אחד מן המצבים הבאים:
תפוקת שתן לילית מוגברת, הפרעה באחסון השתן בשלפוחית, הפרעות שינה או שילוב חלקי או מלא של החלקים האלה.
אבחנה > דימות

כאשר השתנה לילית קשורה בהפרעה בתפקוד שלפוחית השתן, נדרשות בדיקות דימות של דרכי השתן.
טיפול > אורח חיים

יש הרבה צעדים שאנשים יכולים לנקוט כדי להקל את התסמינים של התופעה. איסור של קפאין ואלכוהול סייע לכמה אנשים עם המחלה. אם המטופל לא סובל מאי ספיקת לב, ניתן ללבוש גרבי דחיסה לאורך היום כדי למנוע צבירת נוזל ברגליים, מה שגורם לייצור מופחת של שתן.
טיפול > טיפול תרופתי

בקבוצה של הסובלים מהשתנה לילית עקב השתנה מוגברת כוללת, הטיפול התרופתי ייגזר מהגורם האטיולוגי. הטיפול התרופתי יהיה מתן מרדימים להפרעות שינה, משתנים להפרעות לבביות, נוגדי שתינה להשתנה מוגזמת לילית ואנטי-מוסקרינים לפעילות יתר של השלפוחית.
טיפול > ניתוח רפואי

אם הסיבה קשורה לחסימה של הערמונית או בשלפוחית השתן, ייתכן שיהיה צורך בפעולות כירורגיות. כריתת ערמונית או חתך דרך השופכה של הערמונית ותיקון ניתוחי באגן הם שתי אפשרויות לטיפול ויכולות להקל את התסמינים של הטלת שתן לילית.
השפעה

למרות שהשתנה לילית אינה ידועה כמחלה בקרב האוכלוסייה, יותר מ-60% מאנשים דיווחו שזה משפיע על חייהם באופן שלילי.
לתופעה זו יכולה להיות השפעה רבה על איכות חייהם של אנשים רבים, במיוחד אצל שכבות גיל גבוהות שחווים את התסמינים בצורה ניכרת. היא קשורה לחוסר והפרעת שינה, אשר יכולה לגרום לבעיות רבות אחרות כגון עייפות, שינויים במצב רוח, פריון לקוי, חוסר אנרגיה, עלייה בתאונות, וחוסר תפקוד קוגניטיבי. עשרים וחמישה אחוזים של נפילות אצל אנשים מבוגרים מתרחשות במהלך הלילה, ו-25% מהנפילות האלה מתרחשות בגלל צורך להטיל שתן.
מחקר שנערך לאחרונה בשוודיה חקר אנשים שסובלים מהטלת שתן לילית לעומת אנשים ללא התסמין. המחקר הראה יותר הפרעות בקרב האנשים הסובלים מהתסמין.

בנוסף, התסמין יכול בין היתר לגרום לסיכון מוגבר לתמותה ותחלואה.
קיים מבחן לבדיקת איכות חיים של אנשים הסובלים מהטלת שתן לילית. לפני בדיקה זו, לא הייתה שום דרך למדוד את מידת ההפרעה השונה אצל אנשים שונים. עד כה, המבחן הצליח להפריד בין גברים שחווים מספר שונה של הטלות שתן ללילה. עם זאת, המבחן לא הניף הצלחה דומה בקרב נשים.
ראו גם

תסמין